OpenLLM-France/wikimedia huggingface dataset:
# Cuatro Torres Business Area

Cuatro Torres Business Area (CTBA), en català "Quatre Torres Business Area" o "Àrea de Negocis Quatre Torres", és un parc empresarial al costat del Passeig de la Castellana, a Madrid, sobre els terrenys de l'antiga Ciutat Esportiva del Reial Madrid. Conegut inicialment com a Madrid Arena, el consorci de propietaris de les quatre torres va decidir adoptar una nova imatge corporativa per al conjunt i adoptar el nom Cuatro Torres Business Area. Aquest parc empresarial consta de quatre gratacels que són els edificis més alts de Madrid i d'Espanya. Els quatre edificis són la Torre Caja Madrid, la Torre de Cristall, la Torre Sacyr Vallehermoso i la Torre Espacio. L'alçada total sobre rasant de cadascuna de les quatre torres és, en ordre decreixent, de:
* Torre de Cristall: 249 m, 45 plantes.
* Torre Caja Madrid: 248,3 m, 45 plantes.
* Torre Sacyr Vallehermoso: 236 m, 52 plantes.
* Torre Espacio: 223 m, 56 plantes.
A més d'oficines, la Torre Sacyr Vallehermoso inclou un hotel en les seves plantes superiors. Cada torre té diversos pisos subterranis d'aparcaments i el complex compta amb un distribuïdor subterrani de trànsit per evitar col·lapses de circulació a la superfície.
Al costat de les quatre torres i dintre del recinte del parc empresarial se situa el Centre Internacional de Convencions de Madrid, un edifici de congressos amb 70.000 m² de superfície i un auditori principal amb capacitat per a 3.500 persones.

## Vegeu també

* Caleido

## Enllaços externs

* Informació de Cuatro Torres Business Area en la web PERI.es Arxivat 2008-08-03 a Wayback Machine.
* Imatges actualitzades cada setmana de la construcció dels edificis de CTBA en la web Urbanity.com Arxivat 2007-03-28 a Wayback Machine.
# Ranxeria Guidiville de Califòrnia

La ranxeria Guidiville de Califòrnia són una tribu d'amerindis pomo situada al comtat de Mendocino (Califòrnia).

## Història

Durant la febre de l'or de Califòrnia l'afluència de colons no indígenes va portar als pomo Guidiville de les seves terres ancestrals prop del Comtat de Lake (Califòrnia) al comtat de Mendocino. El govern dels Estats Units va enviar comissionats per negociar tractats amb la tribu en 1851. Tot i que la banda Guidiville, junt amb altres bandes pomo, va cedir les seves terres ancestrals, el Congrés dels Estats Units no ha ratificat els tractats i la banda Guidiville va rebre les seves terres promeses en virtut dels tractats. Aquests tractats van ser tancats a Washington DC i no es van tornar a descobrir fins al segle xx. Mentrestant la banda Guidiville es va quedar sense terra.
Entre els anys 1909 i 1915 el govern federal va comprar petites parcel·les de terra per als indígenes sense llar de Califòrnia, anomenades ranxeries. La Ranxeria Guidiville no tenia l'aigua ni infraestructura per a la subsistència. Les malalties i condicions adverses van provocar la mort dels membres de la banda. Aquells que podien viatjaven a la zona de la badia per a treballar. Altres membres de la tribu recollien llúpol o fruites com a treballadors migrants.
Durant la política de terminació índia, el govern federal cancel·là unilateralment l'estatut federal de la Ranxeria Guidiville en 1958. Les seves terres en fideïcomís van ser venudes a propietaris privats. El 1987 la tribu va demandar amb èxit al govern dels EUA per la terminació injustificada. El 1991 es va resoldre la demanda federal combinada banda Scotts Valley-Guidiville federal aplanant el camí per a la reorganització de la tribu.

## La tribu avui

La tribu va rebre reconeixement federal el 1992. Han obtingut una parcel·la de terra de 44 acres (180.000 m²) situada a tres kilòmetres a l'est d'Ukiah (Califòrnia).
Avui la tribu té la seu a Talmage (Califòrnia). La tribu és governada per un consell electe, dirigit per un cap. El càrrec és ocupat actualment per Merlene Sanchez.

## Referències

* 1 2 3 Guidiville History. Arxivat 2009-06-21 a Wayback Machine. Guidiville Band of Pomo Indians. 2008 (retrieved 7 May 2009)
* ↑ California Indians and Their Reservations. Arxivat 2011-01-01 a Wayback Machine. San Diego State University Library and Information Access. 2009 (retrieved 7 May 2009)
* ↑ California Tribes & Organizations. 500 Nations. (retrieved 7 May 2009)
* ↑ Who We Are. Arxivat 2009-06-22 a Wayback Machine. Guidiville Band of Pomo Indians. 2008 (retrieved 7 May 2009)
# Iagdínia

Iagdínia (en rus: Ягдынья) és un poble (un possiólok) del krai de Khabàrovsk, a Rússia, que el 2012 no tenia cap habitant. Pertany al districte rural de Verkhnebureïnski.

## Referències

* ↑ Оценка численности постоянного населения Хабаровского края на начало 2011 года по муниципальным образованиям Arxivat 2012-04-26 a Wayback Machine.
# Línia Tarragona-Reus-Lleida

Mapa línia Tarragona-Reus-Lleida :
La línia Tarragona-Reus-Lleida és una línia de ferrocarril catalana propietat de l'Administrador d'Infraestructures Ferroviàries (Adif) que connecta Tarragona amb Lleida travessant el Camp de Tarragona, la Conca de Barberà i la plana de Lleida. La línia comença a l'estació de Tarragona i acabava a l'estació de Lleida.
La línia és d'ample ibèric i doble via i els serveis que transcorren per la línia són de rodalia, regional i/o mercaderia. Actualment la major part de la línia transcorre paral·lela o a prop de la LAV Madrid-Barcelona.

## Característiques generals

Aquesta línia parteix de l'estació de Tarragona on finalitza la Línia Barcelona-Martorell-Vilafranca-Tarragona i en sortir de la ciutat de Tarragona es bifurca de la línia Tarragona-Tortosa. A Reus enllaça amb la línia Reus-Casp i l'antiga línia Roda de Barà - Reus. Abans d'arribar a l'estació de la Plana - Picamoixons, la línia Barcelona-Vilanova-Valls s'uneix a la de Tarragona-Lleida. Finalment a Lleida conflueix amb les línies de Barcelona-Manresa-Lleida, Lleida - la Pobla de Segur i la LAV Madrid-Barcelona.

## Serveis ferroviaris

Per aquesta línia hi circulen trens de llarga distància i trens de mitjana distància com les línies R15 i Ca6 des de Tarragona fins a Reus per enllaçar amb la línia Reus-Casp; i la línia R14 via Reus en tot el tram de la línia i la línia R13 via Valls en el tram Picamoixons-Lleida, ambdós venen de Barcelona i es dirigeixen a Lleida. També hi circulen els tren de la línia RT1 de Rodalies de Tarragona

## Història

La línia fou construïda per la Companyia del Ferrocarril de Lleida a Reus i Tarragona. El primer tram que s'inaugurà fou el de Tarragona-Reus el 1856.

## Vegeu també

* Línia Reus-Casp
* Xarxa ferroviària de Catalunya
Línies de ferrocarril a Catalunya :
1.668 mm :
1.435 mm :
Ample estret :
Altres :
Vegeu Història del ferrocarril a Catalunya i Xarxa ferroviària de Catalunya :
# Miquel Robusté Colomer

Miquel Robusté Colomer (Vilassar de Mar, 20 de maig de 1985) és un futbolista català que juga com a defensa al Xerez CD.

## Biografia

Nascut a Vilassar de Mar, va començar la seva trajectòria com a futbolista al RCD Espanyol. Va jugar als equips juvenils durant la temporada 2003-2004, i durant les següents temporades va jugar regularment al RCD Espanyol B.
A la temporada 2006-07 va ser cedit al Polideportivo Ejido de la segona divisió, jugant-hi 29 partits. L'estiu del 2007 es desvincularia de l'Espanyol per incorporar-se al Llevant UE, de primera divisió.
Robusté va aconseguir una plaça a la plantilla granota, debutant contra la UD Almería el 30 de març de 2008. El 22 de maig de 2010, amb l'equip novament a segona divisió, va marcar dos gols contra l'FC Cartagena, amb un resultat final de 5-3 a favor del Llevant, que aconseguiria l'ascens aquella temporada.
El 8 d'agost de 2011 va deixar el club valencià i tornà a segona divisió per fitxar pel Xerez CD.

## Referències

* ↑ Almeria 2-1 Levante Arxivat 2012-11-02 a Wayback Machine.; ESPN Soccernet, 30-3-2008
* ↑ El héroe del ascenso se va entre lágrimas; Las Provincias, 10-8-2011 (castellà)
* ↑ «Robusté es desvincula del Llevant» (en castellà), 08-08-2011.
# Cyprinus centralus

Cyprinus centralus és una espècie de peix cipriniforme de la família dels ciprínids que es troba al Vietnam.

## Referències

* ↑ Linnaeus C. 1758. Systema Naturae, Ed. X. (Systema naturae per regna tria naturae, secundum classes, ordines, genera, species, cum characteribus, differentiis, synonymis, locis. Tomus I. Editio decima, reformata.) Holmiae. Systema Nat. ed. 10 v. 1. i-ii + 1-824.
* ↑ BioLib
* ↑ FishBase (anglès)

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A.: The World Encyclopedia of Fishes, 2a edició, Londres: Macdonald (1985).
# Milutin Ivković

Milutin Ivković (3 de març, 1906 – 23 de maig, 1943) fou un futbolista serbi que jugava de defensa.
Jugà a diversos club del seu país natal i a la selecció de Iugoslàvia, amb la qual disputà els Jocs Olímpics d'Estiu de 1928 i la Copa del Món de Futbol de 1930, competició on tingué una destacada actuació.

## Referències

* ↑ Откривање споменика Милутинцу код стадиона Партизана Arxivat 2018-01-07 a Wayback Machine. at Sportski žurnal, 14-5-2013, retrieved 14-5-2013 Plantilla:In lang
* ↑ «Milutin Ivković, international football player». EU-football.info. [Consulta: 23 agost 2024].
* ↑ Откривање споменика Милутинцу код стадиона Партизана Arxivat 2018-01-07 a Wayback Machine. at Sportski žurnal, 14-5-2013, retrieved 14-5-2013 Plantilla:In lang
# Ali Benarbia

Ali Benarbia (àrab: علي بن عربية) (Orà, 8 d'octubre de 1968) és un exfutbolista algerià de la dècada de 1990.
Fou internacional amb la selecció d'Algèria.
Pel que fa a clubs, destacà a AS Monaco, Paris Saint-Germain FC i Manchester City FC.

## Referències

* 1 2 «Ali Benarbia : "Je n'ai pas le sentiment d'avoir joué pour l'équipe d'Algérie !"» (en francès). LeButeur, 26-11-2009. Arxivat de l'original el 13 desembre 2009. [Consulta: 10 març 2013].
* ↑ «2000 Matches». rsssf.com. [Consulta: 10 març 2013].
* ↑ «Monaco and bust for sorry United». The Independent, 19-03-1998. [Consulta: 30 desembre 2014].
* ↑ Clayton, David. Everything under the blue moon: the complete book of Manchester City FC - and more!. Edinburgh: Mainstream publishing, 2002. ISBN 1-84018-687-9. p29
# Relacions entre Ruanda i Corea del Nord

Relacions entre Ruanda i Corea del Nord (coreà 르완다-조선민주주의인민공화국 관계) es refereix a les relacions bilaterals històriques i actuals entre la República de Ruanda i Corea del Nord. Cap dels dos països manté una ambaixada en llurs respectives capitals
Durant la Guerra Freda, la majoria dels governs de Ruanda eren profundament anticomunistes. Malgrat això, la República Democràtica Popular de Corea mantingué relacions amistoses amb el país, i li proporcionà ajuda per al desenvolupament. Un exemple d'això és el desplegament d'un equip de Corea del Nord en 1978 i 1979 per ajudar a la posada en marxa de l'aqüicultura de carpa asiàtica a Ruanda.
Alguns membres del Front Patriòtic Ruandès podrien haver rebut entrenament militar a Corea del Nord en la dècada de 1980, mentre servien a l'exèrcit d'Uganda, segons els informes de premsa d'Uganda citats per Ogenga Otunnu.
Kagame, un líder rebel des de fa molt de temps, finalment va arribar al poder el 2000. Després de les eleccions presidencials a Ruanda el 2010, que va veure una victòria de Kagame amb el 93,08% dels vots, el govern de Corea del Nord va emetre un comunicat felicitant al President per la seva victòria.
Entre els punts destacats en l'Exposició Internacional de l'Amistat, un museu d'allotjament de regals presentats pels dignataris estrangers a Kim Il-sung i Kim Jong-il, hi ha un gran conjunt de llances tradicionals de Ruanda.

## Referències

* ↑ Handbook of Global Environmental Policy and Administration. Boca Raton: CRC Press, 1999, p. 284. ISBN 082-471-989-1.
* ↑ The New Vision (Kampala), 06-06-1994.
* ↑ Otunnu, Ogenga. «An historical analysis of the invasion by the Rwanda Patriotic Army (RPA)». A: The Path of a Genocide. New Brunswick NJ: Transaction Publishers, 1999, p. 33. ISBN 91-7106-432-X [Consulta: 3 març 2016].
* ↑ «North Korea Congratulates Kagame on election win». Rwanda News Agency [[[Kigali]]], 18-08-2010 [Consulta: 26 desembre 2014]. Arxivat 6 de setembre 2018 a Wayback Machine. «Còpia arxivada». Arxivat de l'original el 2018-09-06. [Consulta: 5 setembre 2018].
* ↑ Kwon, Heonik; Chung, Byung-Ho. North Korea: Beyond Charismatic Politics. Lanham: Rowman & Littlefield, 2012, p. 134. ISBN 144-221-577-1.
# Homburg (indumentària)

Un homburg, o barret homburg, és un barret de feltre amb ala perimetral rígida i girada amunt, i la copa del qual, lleugerament inclinada, duu una arruga profunda tot al llarg de la part superior i, sovint, un pinçament a cada cosat. La rigidesa de l'ala distingeix l'homburg del similar borsalino. Tipològicament l'homburg ve a ésser una mena de lligadura transicional entre el barret fort i el borsalino,
L'homburg pren el nom de la ciutat balneària de Bad Homburg (Hessen, Alemanya), on aquest tipus de barret fou confeccionat en sèrie per Phillip Moeckel des de 1856. Inicialment només s'usava als països de llengua alemanya. Es popularitzà internacionalment a partir de 1882, dut per l'àrbitre coetani de la moda, el príncep de Gal·les Eduard (futur rei Eduard VII) tornant d'una visita a Bad Homburg. A partir de la dècada de 1920 fou arraconat en l'ús quotidià pel borsalino, d'aspecte similar però més gràcil, que tenia a favor l'aire relativament informal i una ala tova que permet donar-hi formes diferents a plaer.
En llengües romàniques (en francès, per exemple) es dona bastant la confusió d'anomenar "homburg" el barret fort.

## Referències

* ↑ "Sombrero Homburg". Dins: Rivière, Margarita. Diccionario de la moda: los estilos del siglo XX. Barcelona: Grijalbo, cop. 1996. P. 249.
# Línia V21 de la Xarxa Ortogonal d'Autobusos de Barcelona

En sentit Montbau, la línia fa un recorregut vertical des del costat mar fins més amunt de la ronda de Dalt. Surt del passeig Marítim i, un cop a la plaça dels Voluntaris Olímpics, pren el carrer Marina i ja no el deixa fins a la travessera de Gràcia. Després, gira per Padilla, passa pel túnel de la Rovira i continua per l'avinguda de l'Estatut fins als barris de la Vall d'Hebron i Montbau. En direcció a Passeig Marítim, després de passar pel túnel de la Rovira, agafa el carrer Lepant fins al carrer Diputació i des d'aquí ja torna a prendre el carrer Marina fins a l'avinguda Icària. Pel carrer Trias Fargas torna al passeig Marítim

## Àrees d'Intercanvi de la Línia V21 al llarg del seu recorregut

* Àrea d'intercanvi Alfons X
* Àrea d'intercanvi Jardins de la Indústria
* Àrea d'intercanvi Sagrada Família
* Àrea d'intercanvi Monumental
* Àrea d'intercanvi Vila Olímpica
* Àrea d'intercanvi Passeig Marítim

## Característiques de la Línia V21

| Prestacions | Disponibilitat a la línia V21 |
| Adaptada a persones amb Mobilitat Reduïda | Sí |
| TMB iBus (temps d'espera del bus) | Sí |
| Informació del temps d'espera a les parades | Sí |
| Pantalles informatives | Sí |
| Televisors dins l'autobús | Sí, Canal MouTV |
| Línia de ràpida circulació | Sí |
| Circula en dies festius | Sí |

## Horaris de la línia

| V21 | Primer servei A: Pg. Marítim | Primer servei A: Montbau | Últim servei A: Pg. Marítim | Últim servei A: Montbau |
| Dies Laborables | 06:30 | 07:00 | 22:00 | 22:00 |
| Dissabtes | 07:00 | 07:00 | 22:00 | 22:00 |
| Festius | 08:00 | 08:35 | 22:00 | 22:00 |

## Notes

* ↑ Les pantalles en qüestió informen als usuaris sobre incidències en el servei i sobre possibles retards o canvis.

## Referències

* Web Oficial de Transports Metropolitans de Barcelona i la nova línia V21 Arxivat 2014-02-17 a Wayback Machine.
# Miquel Àngel Pasqual i Llinàs

Miquel Àngel Pasqual i Llinàs (Mataró, 4 de gener de 1949) és un cantant i el membre barbut del grup La Trinca format també per Josep Maria Mainat i Toni Cruz.
Tota la seva vida ha viscut a Canet de Mar, Maresme. De petit va estudiar a l'escola «Hermanos Iglesias» i fins i tot va plantejar-se seriosament la possibilitat d'accedir al sacerdoci.
Als 19 anys, s'involucra en els grups de Cruz i Mainat, «The blue cabrits» i «Enfants terribles» i, finalment, el 1969, tots tres creen La Trinca.
El 1994, 7 anys després que el grup es dediqués en exclusiva a la producció audiovisual a Gestmusic, va tenir problemes de salut i va decidir vendre la seva part al grup neerlandès Endemol facilitant d'aquesta manera l'expansió de la productora arreu del món.
Dedicat a negocis particulars, no ha deixat mai els escenaris i des del 2009, amb Pep Picas, creen el grup La Brinca. També treballa en la creació de temes pel grup Per Pebrots. Tots dos grups tenen una forta arrel trincaire.

## Referències

* ↑ Araguás, Natalia «Miquel Àngel Pasqual: "Veia més els de La Trinca que a la dona"». Ara, 11-11-2011 [Consulta: 12 maig 2015].
* ↑ «Miquel Àngel Pascual, histórico de La Trinca, vuelve a los escenarios» (en castellà). El País, 06-08-2004 [Consulta: 12 maig 2015].

## Enllaços externs

* «Canal de La Trinca». Youtube.
# Dansaire pissarrós

El dansaire pissarrós (Saltator grossus) ' és una espècie d'ocell neotropical de la família Cardinalidae. Se li pot trobar en les selves de Bolívia, Brasil, Colòmbia, Costa Rica, l'Equador, Guyana, Hondures, Nicaragua, Panamà, el Perú, Surinam, i Veneçuela.

## Referències

* ↑ «Dansaire pissarrós». Cercaterm. TERMCAT, Centre de Terminologia. Rev. 20/10/2022(català)
# Mikhaïl Tiurin

Mikhaïl Vladislàvovitx Tiurin (rus: Михаил Владиславович Тюрин) (nascut el 2 de març de 1960, Kolomna, Rússia) és un cosmonauta rus.

## Dades personals

Tiurin viu a Koroliov, una petita ciutat als afores de Moscou. Va néixer el 2 de març de 1960, a Kolomna, URSS (ara Rússia) (a unes 60 milles de Moscou) on els seus pares encara hi resideixen. Es va casar amb Tatiana Anatólievna Tiúrina. Tenen una filla, Aleksandra, nascuda en el 1982. Li agrada navegar en vaixell en el seu temps lliure.

## Enllaços externs

* Spacefacts biography of Mikhail Tyurin
# Alessandro d'Ancona

Alessandro d'Ancona (Pisa, 1835 — Florència, 1914) va ser un crític i historiador de la literatura italià.
Va dirigir el diari “La Nazione” i va ser professor de literatura a la Universitat de Pisa (1860) i va esdevenir un dels crítics més importants del seu temps.

## Obres

* Sacre rappresentazioni dei secoli XIV-XVI (1873)
* Le origini del teatro in Italia (1877)
* La poesia popolare italiana (1878)
* Scritti danteschi (1913)

## Referències

* ↑ «Alessandro d'Ancona». Gran Enciclopèdia Catalana. Barcelona: Grup Enciclopèdia Catalana.
# Relacions entre Ruanda i Rússia

Les relacions entre Ruanda i Rússia (rus: Российско-руандийские отношения) es refereix a les relacions bilaterals històriques i actuals entre la República de Ruanda i Rússia

## Era Soviètica

El 30 de juny de 1962, un dia abans de Ruanda obtingués la independència de Bèlgica, la Unió Soviètica va enviar un telegrama a Kigali reconeixent Ruanda com a estat sobirà i independent, i es va oferir a establir relacions diplomàtiques. Es van establir relacions diplomàtiques entre els dos estats el 17 d'octubre de 1963.

## Lligams diplomàtics

Ruanda va reconèixer la Federació russa en gener de 1992 com a estat successor de la Unió Soviètica, després de la seva dissolució. Rússia té una ambaixada a Kigali, A causa de les dificultats financeres, l'ambaixada de Ruanda a Moscou van tancar a la fi de 1995, i totes les activitats de l'Ambaixada van ser traslladades a l'Ambaixada de Ruanda a Berlín fins al març de 2013, quan el gabinet de Ruanda va designar al seu nou ambaixador a Rússia amb base a Moscou.

## Lligams humanitaris

En 2003 Charles Murigande aleshores ministre d'afers exteriors va demanar a Rússia ajuda amb els serveis de salut pública. Va observar que hi havia un metge per cada 50.000 ruandesos, i el 1989 la Unió Soviètica va prometre ajuda en aquest camp, però no es va produir a causa de problemes amb el pagament.

## Referències

* ↑ Ginsburg, A calendar of Soviet treaties, 1958-1973, pp.183
* 1 2 3 «Российско-руандийские отношения» (en rus). Russian Ministry of Foreign Affairs, 17-02-2009. [Consulta: 3 agost 2009].
* ↑ «УКАЗ Президента РФ от N 1436» (en rus). Presidential Press and Information Office. Arxivat de l'original el 2011-06-04. [Consulta: 11 octubre 2008].
* ↑ Murigande, Charles «РОССИЯ - РУАНДА». Журнал "МЕЖДУНАРОДНАЯ ЖИЗНЬ". Russian Ministry of Foreign Affairs, 11, 2003 [Consulta: 4 agost 2009].

## Bibliografia

* Ginsburgs, George; Slusser, Robert M.. A calendar of Soviet treaties, 1958-1973. BRILL, 1981. ISBN 9028606092.
# Hubošovce

Hubošovce és un poble i municipi d'Eslovàquia. Es troba a la regió de Prešov, al nord del país.

## Història

La primera referència escrita de la vila data del 1435.
# Lèmur mostela dels Scott

El lèmur mostela dels Scott (Lepilemur scottorum) és un lèmur del gènere dels lèmurs mostela (Lepilemur). Com tots els lèmurs, és endèmic de Madagascar. Només viu al Parc Nacional de Masoala (província d'Antsiranana). El seu nom és un homenatge als filantrops Suzanne i Walter Scott Jr. El seu parent més proper és el lèmur mostela de Seal.
# Modibo Maïga

Modibo Maïga (Bamako, 3 de setembre de 1987) és un exfutbolista malià de la dècada de 2010.
Fou internacional amb la selecció de futbol de Mali.
Pel que fa a clubs, destacà a Stade Malien, Raja Casablanca, Le Mans, FC Sochaux, West Ham United FC, Queens Park Rangers FC i FC Metz.

## Referències

* ↑ Modibo Maïga, Fitxa a Soccerway
* ↑ Modibo Maïga a National-Football-Teams.com (anglès)
* ↑ Dades estadístiques sobre Modibo Maiga a soccerbase.com
* ↑ «Premier League Clubs submit Squad Lists» (PDF). Premier League, 01-02-2013, p. 39 [Consulta: 24 juny 2013]. Arxivat 4 de març 2016 a Wayback Machine. «Còpia arxivada». Arxivat de l'original el 2016-03-04. [Consulta: 18 setembre 2019].
* ↑ «Premier League Player Profile Modibo Maiga». Barclays Premier League, 2015. Arxivat de l'original el 12 de juny 2015. [Consulta: 26 gener 2015].